CELEX: 32004R1698
Language: et
Date: 2004-09-30 00:00:00
Title: Komisjoni määrus (EÜ) nr 1698/2004, 30. september 2004, millega määratakse Šoti viskina eksporditavale teraviljale kohaldatavad koefitsiendid ajavahemikuks 2004/2005

1.10.2004   
            
            
               ET
            
            
               Euroopa Liidu Teataja
            
            
               L 305/23
            
         
      KOMISJONI MÄÄRUS (EÜ) nr 1698/2004,
   30. september 2004,
   millega määratakse Šoti viskina eksporditavale teraviljale kohaldatavad koefitsiendid ajavahemikuks 2004/2005
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1)
   
   võttes arvesse komisjoni 15. oktoobri 1993. aasta määrust (EMÜ) nr 2825/93, millega sätestatakse nõukogu määruse (EMÜ) nr 1766/92 teatavad üksikasjalikud rakenduseeskirjad seoses kohandatud toetuste kindlaksmääramise ja andmisega eksportimiseks ettenähtud teatavate alkohoolsete jookide valmistamiseks kasvatatavale teraviljale, (2) ja eriti selle artiklit 5,
   ning arvestades järgmist:
   
               (1)
            
            
               Määruse (EMÜ) nr 2825/93 artikli 4 lõige 1 sätestab, et eksporditoetust makstakse teraviljakoguste eest, mille ettevõtted, millel on õigus toetust saada, on suunanud kontrolli alla ja destilleerinud asjaomase destilleerimisperioodi jooksul ning mis on korrutatud iga asjaomase liikmesriigi jaoks iga-aastaselt kindlaksmääratava koefitsiendiga. Kõnealune koefitsient väljendab asjaomaste alkohoolsete jookide eksporditud ja turustatud üldkoguste keskmist suhet kõnealuste koguste muutuste põhjal, mis on ilmnenud sellise arvu aastate jooksul, mis vastab asjaomase alkohoolse joogi keskmisele laagerdumisajale.
            
         
               (2)
            
            
               Ühendkuningriigi ajavahemiku 1. jaanuar kuni 31. detsember 2003 kohta esitatud teabe põhjal oli Šoti viski keskmine laagerdumisaeg aastal 2003 seitse aastat. Seetõttu tuleb kehtestada koefitsiendid ajavahemikuks 1. oktoober 2004 kuni 30. september 2005.
            
         
               (3)
            
            
               Euroopa majanduspiirkonna lepingu protokolli nr 3 artikkel 10 välistab toetuste maksmise ekspordil Liechtensteini, Islandisse ja Norrasse. Lisaks on Euroopa Ühendus sõlminud kolmandate riikidega lepinguid, mis näevad ette eksporditoetuste kaotamise. Seetõttu tuleks seda kooskõlas määruse (EMÜ) nr 2825/93 artikli 7 lõikega 2 koefitsiendi arvutamisel ajavahemikuks 2004/2005 arvesse võtta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Ajavahemikul 1. oktoober 2004 kuni 30. september 2005 Ühendkuningriigis Šoti viski valmistamiseks kasutatavale teraviljale kohaldatavad koefitsiendid, millele on viidatud määruse (EMÜ) nr 2825/93 artiklis 4, on sätestatud käesoleva määruse lisas.
   Artikkel 2
   Käesolev määrus jõustub Euroopa Liidu Teatajas avaldamise päeval.
   Seda kohaldatakse alates 1. oktoobrist 2004.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. september 2004
      
         
            Komisjoni nimel
         
         
            komisjoni liige
         
         Franz FISCHLER
         
      
   
   
      (1)  ELT L 270, 21.10.2003, lk 78.
   
      (2)  EÜT L 258, 16.10.1993, lk 6. Määrust on viimati muudetud määrusega (EÜ) nr 1633/2000 (EÜT L 187, 26.7.2000, lk 29).
   
      LISA
      Ühendkuningriigis kohaldatavad koefitsiendid
      
                  Rakendusperiood
               
               
                  Kohaldatav koefitsient
               
            
                  odrast valmistatud linnastele, mida kasutatakse linnaseviski valmistamiseks
               
               
                  teraviljale, mida kasutatakse teraviljaviski valmistamiseks
               
            
                  1. oktoobrist 2004 kuni 30. septembrini 2005
               
               
                  0,491
               
               
                  0,455